— 46 — 



collocatae: meatum auditorium plane obtegunt longi, iique ad 

 basin collocati pili. 



Color pilorum constat fusco^ flavido, rufo nigroque; apices sci- 

 licet uno horum colorum ornantur; ad basin vero omnes sunt 

 schisticolore : ad apicem nasi breves et erecti. Geterum sunt 

 tenerrimi, incumbentes, mediocris longitudinis ; in pedibus tamen 

 breves. 



Posticae extremitates sunt brevissimae. Ungues vero superant 

 eos antipedum: plantae pedum ad calcem usque nudae. 



Cauda, quam corpus parte tertia brevior, obtegitur pilis brevissi- 

 mis; qui angulos penitus obtegunt, et apicem versus breviores eva- 

 dunt. Supra color griseus; nigro intermixto: subtus autem albus. 



Mensurae, 



Ab apice rostri usque ad caudae basin 0,22. 



Caudae 0,105. 



Capitis 0,05. 



Auricularum 0,023. 



Degunt in sylvis, magis partes Orientales Coloniae versus. 



Species O. UNISULCATUS. 

 F. cwiER et GEOFFR. Mamm. Fasc. 60. 



llanc alteram speciem in Opere supra laudato tantum inveni- 

 mus descriptam: traduntur autem ejus sequentia insignia. 



Pellis abunde occupatur pilis mollibus, bifariis, brevissimis: qui 

 majore numero extant ac colorem constituunt, sunt lanati. Ibi 

 ope microscopii observantur in iis annuli opaci atque hilares, al- 

 ternantes. 



Pili lanati exhibent duabus tertiis partibus suae longitudinis 

 schisticolorem : deinceps extat color luteo-albus; in apice idem ni- 

 ger est. 



